《和王太傅游国清塘》
宋代·郑伯玉

寒日一观眺，四天云色稀。水风迎棹起，沙鹜背人飞。

玉缕鲈新脍，金膏蟹正肥。斜阳促归旆，那得恋渔矶。

作者简介：兴化军莆田人，字宝臣。仁宗景祐元年进士。历抚州观察推官。以韩琦荐，为殿中侍御史。为人峭直，不屈权贵。喜为诗，所作三百余篇，名《锦囊集》，时人以与陈琪、方孝宁诗汇为一集，号《乌山三贤诗》。